BAGUIO CITY- MAISAGSAGANA ita ti panakaipila ti kaskenan a kaso kontra iti maysa a baro kalpasan a ginandatna a ramesen ti maysa a misis iti parking area ti Convention Center sadiay Military Cut Off ditoy siudad ti Baguio idi rabii.
Nabigbig ti suspek a ni Albert Madalang Galanto, agtawen iti duapulo, maysa a tattoo artist, tubo ti Kalinga ken residente ti Gabriela Silang, Baguio City bayat a ti biktima ket agtawen iti tallopulo ket dua, naasawaan, ken tubo ti Pangasinan.
Naamuan a manarimaan ti pannagna ti biktima iti nasao a lugar idi killaat nga iniggeman ti suspek ti abagana iti nasipnget a lugar.
Ginandat ti suspek nga agkan ti biktima ngem limmaban daytoy.
Dinanog ti misis iti namindua a daras ti suspek ken dinanogna pay ti boksit daytoy.
Nupay kasta, ginandat latta ti suspek nga iguyod ti biktima iti karuruotan isut gapuna a nagpukaw ken nagpaarayat ti biktima.
dagus a timmaray ti suspek ngem kinemmeg daytoy ti on-duty a gwardiya ti GSIS sakbayna nga impaima iti pulisya
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn